બ્રિસ્બેનઃ ઓસ્ટ્રેલિયા અને પાકિસ્તાન વચ્ચે ટેસ્ટ શ્રેણીની પહેલી મેચ પાકિસ્તાની બેટ્સમેન અસદ શફીકની લડાયક બેટિંગને કારણે શ્વાસ અધ્ધર કરી દેનારી અને અતિ રોમાંચક બની હતી. ઓસ્ટ્રેલિયાએ મેચ જીતવા માટે આપેલા લગભગ અશક્ય કહી શકાય તેવા ૪૯૦ રનના લક્ષ્ય સામે અસદ શફીકે પૂછડિયા બેટ્સમેનોનો સહારો લઈને જબરદસ્ત લડાયક બેટિંગ કરી હતી, પરંતુ અંતે પાકિસ્તાનની ટીમ ૪૫૦ રનના સ્કોર પર ઓલઆઉટ થઈ જતાં તેમનો ૩૯ રને પરાજય થયો હતો. ૨૦૭ બોલમાં ૧૩ ચોગ્ગા અને એક છગ્ગા સાથે જબરદસ્ત બેટિંગ કરનાર અસદ શફીકને મેન ઓફ ધ મેચ જાહેર કરવામાં આવ્યો હતો.